Vėtyklė
Vėtyklė - medinis samtelis grūdams ir miltams semti, vėtyti, valyti. Buvo išskaptuotos iš gluosnio, beržo, ar kitokio medžio. Stengtasi daryti plonomis sienelėmis, kad būtų lengvos, nevargintų rankos. Sienelės į viršų platėja prie rankenos, išpjauta nuožulniai, rečiau statmenai. Rankena eina lygiai su sienelių viršutinėmis briaunomis, kartais jos galas truputėlį pastorinamas. Ji turėjo būti slidi, kad grūdai nuo jos gerai byrėtų. Vėtydavo grūdus kluone, ant grendymo (tako), dažniausiai ūkio šeimininkas.